سلاجیت

سلاجیت پاکستان دے اُپر آلے پہاڑی علاقےاں بلتستان گلگت تے چترال وچ پایا جاݨ والا اک سیال مادہ اے جیہڑا پہاڑاں وچوں کڈھیا جاندا اے ۔ قدیم بلتی معالجاں تے حکیماں نے ایس سیال مادے دے کئی طبی فوائد بیان کیتے نیں ۔ سلاجیت  ہڈیاں دی کمزوری، جسمانی کمزوری تے نا مردانگی وغیرہ دی مرض دے خاتمے واسطے کارآمد اے ۔ سلاجیت دا رنگ سیاہی مائل چاکلیٹ ونگوں ہُندا اے ۔ سلاجیت نوں بلتی وچ ’’برق لجونگ‘‘ کہیا جاندا اے جیہدا مطلب پہاڑاں دا پسینا  اے ۔ سلاجیت نوں کھوار تے چترالی زباناں وچزومو آشرو یعݨی پہاڑ دا اتھرو کہیا جاندا اے ۔ کھوار زبان وچ آشرو، آنسو نوں کہیا جاندا اے ۔ لفظ آشرو پنجابی زبان دے لفظ اتھرو توں بݨیا اے ۔ سلاجیت ٹُٹیاں ہویاں ہڈیاں نوں جوڑݨ، پنڈے نوں گرمایش دیݨ تے مردانہ کمزوری نوں ختم کرن واسطے ورتی جاندی اے ۔

گٹھ:دوائی
گٹھ:صحت بلحاظ دیس